CELEX: 32017D1462
Language: bg
Date: 2017-08-10 00:00:00
Title: Решение за изпълнение (ЕС) 2017/1462 на Комисията от 10 август 2017 година за признаване на доброволната схема „REDcert“ като схема за доказване на съответствие с критериите за устойчивост съгласно директиви 98/70/ЕО и 2009/28/ЕО на Европейския парламент и на Съвета

11.8.2017   
            
            
               BG
            
            
               Официален вестник на Европейския съюз
            
            
               L 208/51
            
         РЕШЕНИЕ ЗА ИЗПЪЛНЕНИЕ (ЕС) 2017/1462 НА КОМИСИЯТА
   от 10 август 2017 година
   за признаване на доброволната схема „REDcert“ като схема за доказване на съответствие с критериите за устойчивост съгласно директиви 98/70/ЕО и 2009/28/ЕО на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/70/ЕО на Европейския парламент и на Съвета от 13 октомври 1998 г. относно качеството на бензиновите и дизеловите горива и за изменение на Директива 93/12/ЕИО на Съвета (1), и по-специално член 7в, параграф 4, втора алинея от нея,
   като взе предвид Директива 2009/28/ЕО на Европейския парламент и на Съвета от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО (2), и по-специално член 18, параграф 4, втора алинея от нея,
   като има предвид, че:
   
               (1)
            
            
               В членове 7б и 7в от Директива 98/70/ЕО и в приложение IV към нея, и съответно в членове 17 и 18 от Директива 2009/28/ЕО и в приложение V към нея са определени сходни критерии за устойчивост на биогоривата и нетранспортните течни горива от биомаса, както и сходни процедури за проверка на съответствието с тези критерии.
            
         
               (2)
            
            
               В случаите, в които биогоривата и нетранспортните течни горива от биомаса се вземат под внимание за целите, посочени в член 17, параграф 1, букви а), б) и в) от Директива 2009/28/ЕО, държавите членки трябва да изискват от икономическите оператори да доказват съответствието на биогоривата и нетранспортните течни горива от биомаса с критериите за устойчивост, посочени в член 17, параграфи 2 — 5 от Директива 2009/28/ЕО.
            
         
               (3)
            
            
               Комисията може да реши, че доброволни национални или международни схеми, определящи стандарти за производството на продукти от биомаса, съдържат точни данни за целите по член 17, параграф 2 от Директива 2009/28/ЕО и/или доказват, че партиди от биогорива или нетранспортни течни горива от биомаса съответстват на критериите за устойчивост, определени в член 17, параграфи 3, 4 и 5, и/или че няма материали, които са били умишлено модифицирани или превърнати в отпадъци, така че партидата или част от нея да попадне в обхвата на приложение IX. Когато даден икономически оператор предостави доказателства или данни, получени в съответствие с призната от Комисията доброволна схема, доколкото такива данни или доказателства са обхванати от решението за признаване на доброволната схема, съответната държава членка не може да изисква от доставчика да предостави допълнителни доказателства за съответствие с критериите за устойчивост.
            
         
               (4)
            
            
               На 24 май 2017 г. в Комисията бе подадено искане да се признае, че доброволната схема „REDcert“ доказва съответствие на партидите от биогорива с критериите за устойчивост, посочени в Директива 98/70/ЕО и Директива 2009/28/ЕО. Схемата, чийто адрес е Schwertberger Str. 16, 53177 Bonn, Германия, обхваща широк спектър от суровини, включително отпадъци и остатъци, както и цялата документация по веригата на доставки. Документите на признатата схема ще бъдат достъпни на платформата за прозрачност, създадена съгласно Директива 2009/28/ЕО.
            
         
               (5)
            
            
               При оценката на доброволната схема „REDcert“ е установено, че тя адекватно покрива критериите за устойчивост съгласно Директива 98/70/ЕО и Директива 2009/28/ЕО, както и че при нея се прилага методика на база масов баланс в съответствие с изискванията на член 7в, параграф 1 от Директива 98/70/ЕО и член 18, параграф 1 от Директива 2009/28/ЕО.
            
         
               (6)
            
            
               Също така, при оценката на схемата „REDcert“е установено, че тя отговаря на адекватни стандарти за надеждност, прозрачност и независимо одитиране и е съобразена с методическите изисквания, посочени в приложение IV към Директива 98/70/ЕО и приложение V към Директива 2009/28/ЕО.
            
         
               (7)
            
            
               Мерките, предвидени в настоящото решение, са в съответствие със становището на Комитета за устойчиво развито производство на биогорива и нетранспортни течни горива от биомаса,
            
         ПРИЕ НАСТОЯЩОТО РЕШЕНИЕ:
   Член 1
   Доброволната схема „REDcert“ (наричана по-нататък „Схемата“), за чието признаване е подадено искане до Комисията на 24 май 2017 г., доказва че партидите от биогорива и нетранспортни течни горива от биомаса, произведени в съответствие с определените в Схемата стандарти за производство на биогорива и нетранспортни течни горива от биомаса, съответстват на критериите за устойчивост, определени в член 7б, параграфи 3, 4 и 5 от Директива 98/70/ЕО и в член 17, параграфи 3, 4 и 5 от Директива 2009/28/ЕО.
   Схемата също така съдържа точни данни за целите по член 17, параграф 2 от Директива 2009/28/ЕО и член 7б, параграф 2 от Директива 98/70/ЕО.
   Член 2
   Ако съдържанието на Схемата във вида, в който е подадено за признаване от Комисията на 24 май 2017 г., претърпи промени по начин, който може да засегне основанието за настоящото решение, Комисията трябва незабавно да бъде уведомена за тези промени. В такъв случай Комисията ще направи оценка на представените промени с оглед да установи дали Схемата все още покрива адекватно критериите за устойчивост, за които е призната.
   Член 3
   Комисията може да реши да отмени настоящото решение, inter alia, при следните обстоятелства:
   
               а)
            
            
               ако бъде ясно доказано, че Схемата не е изпълнила елементи, за които се счита, че имат решаващо значение за настоящото решение, или ако са налице тежки и структурни нарушения на такива елементи;
            
         
               б)
            
            
               ако Схемата не подаде до Комисията годишни доклади, както е предвидено в член 7в, параграф 6 от Директива 98/70/ЕО и в член 18, параграф 6 от Директива 2009/28/ЕО;
            
         
               в)
            
            
               ако Схемата не прилага стандарти за независимо одитиране, посочени в актовете за изпълнение съгласно член 7в, параграф 5, трета алинея от Директива 98/70/ЕО и в член 18, параграф 5, трета алинея от Директива 2009/28/ЕО, или подобрения на други елементи на Схемата, за които се счита, че имат решаващо значение за това признаването ѝ да остане в сила.
            
         Член 4
   Настоящото решение влиза в сила в деня след датата на публикуването му в Официален вестник на Европейския съюз.
   
   То се прилага до 12 август 2022 година.
   
      Съставено в Брюксел на 10 август 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 350, 28.12.1998 г., стр. 58.
   
      (2)  ОВ L 140, 5.6.2009 г., стр. 16.